Συντεταγμένες: 40°12′47″N 21°56′49″E﻿ / ﻿40.213°N 21.947°E﻿ / 40.213; 21.947

Η **λίμνη Πολυφύτου** είναι τεχνητή λίμνη του ποταμού Αλιάκμονα, στο νομό Κοζάνης. Σχηματίστηκε το 1973, μετά την κατασκευή του ομώνυμου φράγματος (Πολυφύτου) στον ποταμό και καλύπτει έκταση 73 τετραγωνικών χιλιομέτρων. Η λίμνη αποτελεί ιδιοκτησία της ΔΕΗ, έχει παραχωρηθεί όμως στους γύρω κατοίκους προς αλιευτική και οικοτουριστική εκμετάλλευση. Διασχίζεται από την Υψηλή Γέφυρα Σερβίων και τη μικρότερη Γέφυρα Ρυμνίου. Η μεγαλύτερη έκταση της τεχνητής λίμνης (περίπου 70%) βρίσκεται στην επικράτεια του Δήμου Σερβίων.

Στα νερά της λίμνης έχουν καταγραφεί 17 είδη ψαριών του γλυκού, ενώ στο Δέλτα του ποταμού Αλιάκμονα απαντώνται και πολλά ευρύαλα είδη. Η περιοχή του ταμιευτήρα Αλιάκμονα είναι σημαντικός βιότοπος για τα αρπακτικά πουλιά, διότι τους προμηθεύει τροφή, φώλιασμα και καταφύγιο. Η περιοχή χρησιμοποιείται επιπλέον και από μεταναστευτικά είδη σαν χειμερινό καταφύγιο. Αναφέρονται επίσης αρκετά είδη ερπετοπανίδας, ενώ σε ότι αφορά την πανίδα των θηλαστικών στη λίμνη και γύρω απ’ αυτήν, έχουν αναφερθεί 10 διαφορετικά είδη θηλαστικών.

Η Υψηλή Γέφυρα Σερβίων
Καλύπτει επιφάνεια 57 τ.χλμ. (κατακλυζόμενη) και δέχεται κυρίως τα νερά του ποταμού Αλιάκμονα και μερικών χειμάρρων από λεκάνη απορροής συνολικής έκτασης 5.630 τ.χλμ. Οι μεταβολές στάθμης των νερών είναι της τάξης των 15μ. Η ταχεία ανανέωση του νερού της λίμνης της δίνει τη δυνατότητα γρήγορης απομάκρυνσης των ρυπογόνων φορτίων, με αποτέλεσμα η λίμνη να διατηρεί τη "μεσοτροφική" της κατάσταση. Προσφέρεται, λοιπόν, για μια σειρά δραστηριοτήτων: ιχθυοπαραγωγικές διαδικασίες (ψάρεμα και ιχθυοκαλλιέργεια), αθλητικές δραστηριότητες (κωπηλασία), αναψυχή κ.α.. Καλύπτει επίσης τις ανάγκες άρδευσης των καλλιεργήσιμων εδαφών της περιοχής. Περί τις 60 οικογένειες ζούνε από την αλιεία στη λίμνη· μέρος της ψαριάς εξάγεται στην Ευρώπη.

Σε πρόσφατη έρευνα διαπιστώθηκαν υπερβάσεις ως προς τη συγκέντρωση μολύβδου, ενώ η κατάσταση της λίμνης χαρακτηρίστηκε "μέτρια".

Στις όχθες της λίμνης, κοντά στο χωριό Ροδίτης, βρίσκεται ο Ιερός Ναός του Οσίου Βαραδάτου, κτισμένος από Μικρασιάτες πρόσφυγες οι οποίοι σε ανάμνηση του ναού του αγίου στα Κουβούκλια Προύσας έκτισαν ομώνυμο ναό στη νέα τους πατρίδα. Στο ίδιο σημείο επίσης βρίσκεται μνημείο θανόντων κατά τη Μικρασιατική καταστροφή με την επιγραφή: «ΕΙΣ ΜΝΗΜΗΝ ΤΩΝ ΕΝ Μ. ΑΣΙΑ Κ ΠΟΝΤΩ ΤΕΛΕΙΩΘΕΝΤΩΝ ΑΔΕΛΦΩΝ ΗΜΩΝ».

Παραπομπές
----------

1. ↑  «Περίληψη υγροτόπων, ΔΕΗ»
2. ↑  Εφημερίδα «Τα Νέα», Οι λίμνες πνίγονται στα τοξικά  Αρχειοθετήθηκε 2009-07-01 στο Wayback Machine.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λίμνη Πολυφύτου** |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Λίμνες της Ελλάδας |
| --- |
|  |
| Φυσικές Λίμνες | 
* Τριχωνίδα
* Βόλβη
* Βεγορίτιδα
* Βιστωνίδα
* Κορώνεια
* Μικρή Πρέσπα1
* Μεγάλη Πρέσπα1
* Ορεστιάδα
* Παμβώτιδα
* Υλίκη
* Δοϊράνη1
* Αμβρακία
* Λυσιμαχία
* Πετρών
* Παραλίμνη
* Χειμαδίτιδα
* Οζερός
* Βουλκαρία
* Δύστος
* Πικρολίμνη
* Στυμφαλία
* Ισμαρίδα
* Σαλτίνη
* Ζάζαρη
* Καϊάφα
* Μόρφη
* Λάμια
* Βάσοβα
* Κουρνά
* Πωγωνίτσα
* Ζηρός
* Προντάνη
* Ζαραβίνα
* Κόκκαλα
* Μικρή Σαλτίνη
* Κουμουνδούρου
* Αεροφωλιές
* Σαΐτα
* Αβιλαριάς
* Μουστός
* Αρένων
* Νυμφών
* Τσεκουριού
* Σκεπής
* Σπιτιών
* Γυναίκας
* Στεφανιάδα
 |
|  |
| Τεχνητές Λίμνες | 
* Κρεμαστών
* Πολυφύτου
* Κερκίνη
* Καστρακίου
* Πλαστήρα
* Πηνειού
* Μπελέτσι
* Θησαυρού
* Πουρναρίου
* Μόρνου
* Αώου
* Κατή
* Σμοκόβου
* Στράτου
* Άγρα
* Σφηκιά
* Πλατανόβρυσης
* Λάδωνα
* Αρζάνη
* Λευκογείων
* Μεταλλείου
* Ασωμάτων
* Μαραθώνα
* Λούρου
* Γρατινής
* Αστερίου
* Ντασκά (Βελιμαχίου)
 |
|  |
| Αλπικές Λίμνες | 
* Δρακόλιμνη
* Γκιστόβα
* Τσιβλού
* Μαυρολίμνη
 |
|  |
| Αποξηραμένες Λίμνες | 
* Αιματόβου
* Ασκουρίδα
* Αχινού (Κερκινίτις)
* Γιαννιτσών
* Δύστου
* Κάρλα
* Κωπαΐδα
* Νεσσωνίς
* Ξυνιάδα
* Φενεού
* Θάλωσσι
 |
|  |
| 
Σημείωση: Οι λίμνες αναγράφονται από τις μεγαλύτερες στις μικρότερες ανά τετραγωνικά χιλιόμετρα. 1Διασυνοριακές λίμνες της Ελλάδας με γειτονικά κράτη. |

 |